# Beatus de Lorvão

El Beatus de Lorvão és un manuscrit il·luminat que conté el comentari a l'Apocalipsi de Beat de Liébana. Fou acabat el 1189 al monestir de Lorvão (concelho de Penacova, districte de Coimbra, Portugal). Es conserva l'Arquivo Nacional da Torre do Tombo de Lisboa amb la signatura cod. 44.

## Descripció

El còdex consta de 219 folis de pergamí, de 345 x 245 mm., escrits a dues columnes en lletra carolina de transició a la gòtica. El colofó el signa un escriba anomenat Egeas (Ego Egeas qui hunc librum scripsit ) i data el manuscrit el 1189. És, per tant, un dels beatus més tardans. Se'n conserven 70 miniatures, de les quals 18 a pàgina completa i 20 a mitja pàgina; són miniatures molt característiques amb fons grocs, vermells i ocres i les figures humanes són només traçades amb línies negres, sovint sense color. El doble foli del mapamundi va ser separat del còdex i posteriorment s'hi va tornar a intercalar només un foli (entre els folis 34 i 35), cosa que fa que només es conservi mig mapamundi. El còdex conserva l'enquadernació original.
La miniatura de la verema i la sega (fol. 172v) és interessant pel seu retrat de la cultura material de l'època.

## Història

El còdex va restar al monestir de Lorvão, també quan va passar a ser un monestir cistercenc femení i canvià l'advocació de Sant Mamet per Santa Maria (1205). El segle xix Alexandre Herculano el va retirar i el va dipositar a l'arxiu nacional.
El 2015 va ser inclòs en el registre del Memòria del Món de la UNESCO.

## Galeria

* f. 17r; el misteri dels set estels
* Fol. 49r; missatge a l'església d'Efes
* fol. 90r; visió de l'anyell i els quatre símbols
* fol. 108v; els quatre genets
* fol. 115; el gran terratrèmol
* fol. 172v; la verema i la sega
* fol. 217v; Joan torna a Efes
* fol. 210r; Crist entronitzat i el riu de la vida
* fol. 119v; La multitud dels escollits

## Referències

* ↑ http://www.unesco.org/new/fileadmin/MULTIMEDIA/HQ/CI/CI/pdf/mow/nomination_forms/portugal_spain_commentaries_eng.pdf

## Bibliografia

* Williams, John, The Illustrated beatus: a corpus of the illustrations of the commentary on the Apocalypse, Londres: Harvey Miller, 1994-2003 (5 volums: 1. Introduction. 2. The ninth and tenth centuries. 3. The tenth and eleventh centuries. 4. The eleventh and twelfth centuries. 5. The twelfth and thirteenth centuries) (vol. 5, notícia 22)
* Jorge Manuel Gomes da Silva Rocha, L'image dans le Beatus de Lorvão : figuration, composition et visualité dans les enluminures du Commentaire à l'Apocalypse attribué au Scriptorium du Monastère de São Mamede de Lorvão – 1189, Thèse de doctorat en histoire de l'Université Libre de Bruxelles, Faculté de Philosophie et Lettres, curs 2007/2008 Tesi doctoral en línia
* Beato de Liébana, Códice del Monasterio de San Mamede de Lorvao. Valencia: Patrimonio Ediciones, 2003 [facsímil]

## Enllaços externs

* Accés a la versió digitalitzada
* https://www.mecd.gob.es/cultura-mecd/areas-cultura/archivos/mc/registro-memoria-unesco/2015/comentarios-libro-apocalipsis/b-lorvao.html Arxivat 2016-08-09 a Wayback Machine.
* http://www.turismo-prerromanico.com/manuscritos/beato-de-lorvao-20131029023040/
* Pàgina web del facsímil Arxivat 2017-05-27 a Wayback Machine.